Faf spring skorsing vryFaf de Klerk (Foto GB Jordaan) Die Springbok Faf de Klerk het skorsing vrygespring nadat hy Vrydag met ʼn rooi kaart in die wedstryd tussen sy klub, Sale, en die Wallise streekspan Scarlets in die reeks om die Anglo-Walliese Beker gestraf is. Hy het homself die rooi kaart op die hals gehaal toe hy twee geel kaarte binne twee minute gewys is. Die tugkomitee het Dinsdag beslis dat albei oortredings tegnies van aard was, en dat die afstuur voldoende straf is. De Klerk mag onmiddellik weer speel. Sale het die Scarlets – met tien spelers in die Walliese span wat die Skotte Saterdag in Cardiff opgedreun het – met 45-18 oorrompel.